**Tisztelt Hallgatók!**  
Az ELTE Állam- és Jogtudományi Kar Hallgatói Önkormányzat (a továbbiakban: HÖK) Alapszabálya 74. § (4) bekezdése értelmében a HÖK politológus ügyekért felelős alelnökének vezetésével Politológus Bizottság működik.  
  
Így a HÖK politológus ügyekért felelős alelnökeként pályázatot írok ki a megalakuló Politológus Bizottság tagságára.

*A betölthető pozíció:*

Általános helyettesek (a politológus ügyekért felelős alelnök általános helyettesei; a betölthető pozíció(k) keretszáma maximum 5 fő)

*A jelentkezés feltételei:*  
  
Aktív hallgatói jogviszony: a hallgató az ÁJK valamelyik szakján tanul  
A pályázati anyag tartalma:  
**egy db amerikai típusú önéletrajzot** elérhetőségi adatokkal: telefonszám, e-mail cím  
**egy db motivációs levelet**- formai követelmények: TNR, 12-es betűméret, Normál margó, 1,5 sorköz  
- terjedelem: nappalisoknak max. 1 oldal, levelezősöknek max. 2 oldal  
- tartalmazza: a jelentkezés okát, innovatív elképzeléseket, célokat

*A jelentkezés menete:*  
  
1. CV és motivációs levél beküldése elektronikusan. **Határidő: 2014. november 18. (kedd)** **22:00.** Cím: politologus@ajkhok.elte.hu (tárgy: "Bizottsági jelentkezés")  
  
2. Személyes elbeszélgetés. Időpontja: 2014. november 19. (szerda) 12:00-14:00. Helyszín: B épület HÖK Iroda.   
  
A beszélgetésre minden jelentkezőnek magával kell hoznia a CV és a motivációs levél egy példányát, amelyet saját kezű aláírásával kell ellátnia!   
  
3. A döntésről a jelentkezők 2014. november 20. (csütörtök) 23:59-ig e-mailben vagy telefonon visszajelzést kapnak, amely tartalmazza a pályázat sikerességére vonatkozó döntést.  
A pályázattal kapcsolatos kérdéseket az alábbi e-mail címen várom: politologus@ajkhok.elte.hu

Minden kedves érdeklődőt szeretettel várok!  
  
Kelt: Budapest, 2014. november 11.  
  
Oravecz Zsófia

ÁJK HÖK

Politológus ügyekért felelős alelnök